Qed jitħajjru jikkupjaw dak li issa sar moda fis-Sala Stampa tal- White House . Jekk il-President jew xi kelliem minn tiegħu jevitaw li jwieġbu mistoqsija ta' ġurnalist, jerġa' jistaqsi l-istess mistoqsija l-ġurnalist li jkun imissu hu biex jistaqsi. Dan huwa l-uniku mod kif l-istampa tista' tibqa' ħielsa mill-kontroll politiku. L-i Speaker tal-Parlament tagħna lil The Shift News ordnalha biex tagħmel xi bidliet f'rapport li xandret wara li Glenn Bedingfield ilmenta li "inkisru l-privileġġi tiegħu". Mhux rilevanti l-fatt li jien naqbel ma' dak li kitbet The Shift News . M'għandix għalfejn noqgħod nirreferi għas-suġġett li ġie trattat fl-artiklu. M'għandi xejn kontra l-privileġġi Parlamentari. Madankollu dik l-istituzzjoni li tagħmel użu mill-forza tal-liġi biex iġġiegħel ġurnalist igħid xi ħaġa b'ċertu mod u mhux bil-mod li jkun xtaq li jgħidha, tkun qed tinjora dawk il-privileġġi li għandhom valur aktar għoli: jiġifieri dawk li jagħmluna bnedmin ħielsa. Bħalma hu, per eżempju, l-privileġġ li jekk ikun hemm xi ħadd li jiddeċiedi xi ħaġa dwarek – anki jekk dak ix-"xi ħadd" ikun Parlament – dan ikun obbligat jisma' wkoll il-qanpiena tiegħek. Il-privileġġ l-ieħor li qed jitwarrab huwa d-dritt li wieħed jitkellem b'mod ħieles dwar persuna pubblika — bħalma hu, per eżempju, membru parlamentari u uffiċjal tal-gvern li jgawdi sensiela ta' salarji bħal Glen Bedingfield — u, jekk dik il-persuna pubblika jkollha għalxiex tilmenta dwar dak li ntqal fuqha, tkun tista' tfittex fil-qorti: l-istess bħalma jagħmel kulħadd. Anġlu Farrugia dan kollu remieħ il-baħar u ħareġ ordni minn fuq it-"tron" tiegħu. Ir-Rejiet, il-ġenerali u l-i Speakers Parlamentari: it-tiranni ma jintagħrfux mill-kuruni li jilbsu fuq rashom iżda mill-mod kif jeżerċitaw l-poter li jkollhom. The Shift News qed tisfida l-ordni tal-i Speaker u, naturalment, dan jista' jwassal għal ċerti konsegwenzi. Dawn m'huma se jibdlu xejn minn dak li nkiteb. Dan qed jagħmluh mhux biss biex jiddefendu l-kontenut tal-artiklu iżda – u dan huwa aktar importanti – biex iħarsu d-dritt ta' kulħadd li jitkellem u li jikteb b'mod ħieles, anki dwar il-membri parlamentari. Din hi r-raġuni għaliex iddeċidejt li dan l-artiklu ntellgħu b'dan bil-link li fiħ ukoll it-tweġiba tagħhom għall-ordni li ħareġ l-i Speaker biex l-artiklu jinbidel. B'hekk se jkollu aktar x'jagħmel. Previous: GUEST POST: Konna Nazzjonalisti Next: Sfiduċja window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Meta jordnaw lil wieħed minna biex jiskot, għandna nqumu għalenija biex nirrepetu dak li jkun intqal